
Rezumat

 Anul 1848, ,,primăvara popoarelor europene” s-a făcut simțit și în spațiul românesc. În toate provinciile românești s-au înregistrat mișcări revoluționare în cadrul căroar s-au elaborat programe revoluționare. În cazul Transilvaneie s-au impus anumite trăsături caracteristice acestei mișcări revoluționare datorită revoluței maghiare și a politicii duplicitare promovate de habsburgi.

 Suflarea revoluționară românescă s-a adunat de trei ori la Blaj, pe Câmpia Libertăți, numită astfel chiar de atunci. Dintre cele trei întâlniri cea de –a doua este cea mai importantă, în cadrul ei fiind adoptat programul revoluționar ,,Petiția națională” în cadrul căuia românii solicitau desființarea iobăgiei și împroprietărirea fără despăgubire, independența bisericii române, oficializarea limbii române, reprezentarea proporțională cu numărul românilor în Dietă, justiție și administrație, gardă națională și libertatea cuvântului, întrunirilor etc. Rivalitatea româno-maghiară pentru Transilvania a avut, în acest caz, efecte negative asupra ambelor revoluții-română și maghiară. În fruntea rezistenței armate românești din Munții Apuseni s-a aflat Avram Iancu, Craiul Munților, care a dat o organizare specifică armatei romane, trupelor românești de revoluționari- 15 legiuni conduse de prefecți și tribuni. Această rezistență a durat până în vara anului 1849, când efectele nocive ale acțiunii duplicitare habsburgice ce, a sprijinit mai întâi pe maghiari ( vezi sancționarea anexării la Ungaria a Transilvaniei), și apoi pe români ( vezi noua constituție din 1849 care recunoștea autonomia Transilvaniei și recunoștea existența națiunii române), s-au făcut prezente. Negocierile purtate de Nicolae Bălcescu, s-au concretizat prin semnarea pactului de pacificare de la Seghedin. Acesta a survenit prea târziu. Noul împărat Franz Iosef, a făcut apel la ajutorul trupelor ruse care au intervenit concomitent cu cele imperiale. La data de 13 august 1849 maghiarii au fost învinși la Șiria, lângă Arad și, în scurt timp au fost învinși și românii. Revoluția română de la 1848-1849 a fost rezultatul unui proces de evoluție firească a societății românești. În cazul Transilvaniei ea, constiue și unul din cele mai importante momente în care voința națională a ieșit la lumină. Aici obiectivele naționale s-au îmbinat cu cele democratice și sociale dar, contextul istoric nu a permis, din păcate atingerea acestora în niciuna din provinciile românești.Revoluția pașoptistă a avut însă meritul de a face cunoscut programul politic pe care societatea românească l-a urmărit și îndeplinit treptat până la 1918, până la formarea statului unitar național român, România Mare.

Anul 1848, ,,primăvara popoarelor europene”,așa cum este cunoscut  în istorie, a fost marcat și în spațiul românesc de mișcări ce ilustrează marile transformări din structura societății. Revoluția poșoptistă a marcat o nouă etapă în dezvoltarea lumii moderne.


Revoluția românescă și-a găsit cauzele în: gradul scăzut de dezvoltare al societății în general, accentuarea contradicțiilor sociale, acutizarea problemei agrare, necesitatea rezolvării problemei naționale prin realizarea unui stat național, raporturile antagonice dintre puterea suzerană și cea protectoare precum și, în exploatarea națională a românilor din Transilvania.

Revoluția din Transilvania, ca și cea din Principate, a fost una a intelectualilor. Aceștia au fost cei care i-au formulat obiectivele precum și strategia de atingere a acestora. Acești lideri au salutat reformele politice și drepturile politice și civile susținute de liberalii maghiari din Ungaria, pe care aceștia promiteau să le extindă și în Transilvania, dar, pe de altă parte, doreau să asigure existența și progresul propriei lor națiuni. Astfel, în curând, principala lor ocupație  a devenit unirea Transilvaniei cu românii de peste munți.

În Transilvania, revoluția română a fost grăbită de cea maghiară, în frunte cu Lajos Kossuth, care urmărea refacerea Ungariei Mari ce trebuia să cuprindă în granițele ei și Transilvania. Încă din martie 1848, încep să se constituie ,,gărzi naționale” îndreptate împotriva mișcărilor românești țărănești. Tot în martie, Dieta de la Pojon, a decis ca Transilvania și Partium-ul să fie anexate la Ungaria, contrar voinței românilor. Guvernatorul Teleki a trecut la măsuri dure împotriva românilor. În contextul în care se punea problema supraviețuirii națiunii române din Transilvania, s-a decis, la 30 aprilie 1848, în cadrul unei adunări organizate la Blaj, convocarea , cu începere din data de 3/15 mai 1848, a unei Mari Adunări Naționale .
La data stabilită aceasta și-a deschis lucrările. Au participat peste 40.000 de români veniți de pretutindeni din spațiul Transilvaniei dar și al celui locuit de români. În aceste condiții, printre participanți au putut fii văzuți și revoluționarii moldoveni- Alecu Russo, Al. I. Cuza, reprezentanți ai Comitetului Revoluționar din Țara Românească- Dimitrie Brătianu dar și sașii conduși de Stephan Ludwig Roth.

În cadrul adunării s-a votat în unanimitate documentul programatic intitulat     ,, Petiția națională” în care se cerea: oficializarea limbii române, reprezentarea proporțională cu numărul românilor în Dietă, administrație și justiție , independența bisericii române, desființarea iobăgiei fără despăgubire, gardă națională, libertatea  persoanei, a cuvântului , a întrunirilor. În timpul lucrărilor adunării s-a strigat ,, Noi vrem să ne unim cu țara!” dar , pentru a menține legăturile cu habsburgii s-a depus jurământ de credință față de împărat.
De asemenea, locul desfășurării istorice a Adunării a căpătat denumirea de Câmpia Libertății. A fost ales un Comitet Național Permanent care avea sediul la Sibiu. Liderul real al acestuia era Simion Bărnuțiu iar cel oficial era Andrei Șaguna.
La rândul lor românii moldoveni care erau refugiați la Brașov au elaborat cel mai radical document programatic românesc pașoptist. Acesta a avut un caracter secret și s-a numit ,, Prințipurile noastre pentru reformarea patriei”. În cadrul acestuia se cerea: desființarea clăcășiei și împroprietărirea fără despăgubire, egalitatea în fața legii, desființarea privilegiilor, participarea tuturor la plata impozitelor și unirea Moldovei cu Valahia într-un stat independent românesc.
În vara anului 1848, în Transilvania tensiunile româno-maghiare s-au accentuat. Pentru a-i învrăjbi pe români și maghiari împăratul habsburgic a promovat o politică duplicitară și a sancționat anexarea Transilvaniei la Ungaria. Astfel, autoritățile maghiare din Transilvania erau sprijinite de trupe imperiale. În acest context istoric a avut loc la data de 2 iunie 1848 masacrul de la Mihalț, unde au fost uciși 12 țărani români.

Comisarul Nicolae Vay a dizolvat Comitetul Național Român de la Sibiu și a intensificat represiunile purtate împotriva românilor. În aceste împrejurări, românii au decis organizarea celei de-a treia adunări de la Blaj , în septembrie 1848. Românii au venit înarmați. Adunarea a votat o Rezoluție în care se protesta împotriva ,,unirii” Transilvaniei cu Ungaria. Românii s-au organizat din punct de vedere militar și politic. Transilvania a fost împărțită în 15 prefecturi cărei îi corespundea câte o legiune. S-a format Comitetul Național care își avea sediul la Sibiu și, care avea rolul unui guvern românesc.

La data de 4 martie s-a publicat, la Viena o nouă  constituție imperială care restabilea autonomia Transilvaniei și în care se admitea existența națională a românilor. 

Astfel, guvernul revoluționar al maghiarilor a făcut apel la ajutorul generalului polonez, Iosef Bem care a condus o puternică ofensivă a maghiarilor în Transilvania. În acest fel, în primăvara anului 1849, maghiarii au reușit să cucerească o mare parte din Transilvania, în afara de zona Munților Apuseni. În teritoriile cucerite s-a început  represiunea împotriva românilor iar sub conducerea lui Lajos Csany s-au înființat ,,tribunalele” de sânge . De asemenea a fost instaurată starea de asediu iar conducătorii revoluție române, printre care la loc de frunte se afla liderul rezistenței românești din Apusenie,  Avram Iancu, erua urmăriți. Acesta era numit ,,Craiul munților”și s-a dovedit un strălucitor comandant militar și politic. Sub conducerea sa au fost respinse mai multe atacuri ale armatelor maghiare și s-au organizat legiunile românești. Prima legiune a fost cea a Blajului care îl avea în frunte pe Axente Sever. În cele din urmă, Avram Iancu a acceptat purtarea unor tratative cu maghiarii prin intermediul lui Ioan Dragoș, deputat în Dieta maghiară, din partea celor 7 județe din Partium. În timpul tratativelor, trupele maghiare au atacat pe neașteptate iar prefecții Ion Buteanu și Ioan Dobra au fost uciși. În acest context extrem de tulbur și-a pierdut viața și deputatul Ioan Dragoș, care fusese acuzat de moți, de trădare. 
În condițiile în care revoluțiile fuseseră învinse în toate spațiile românești, cu excepția Transilvaniei, Nicolae Bălcescu, a susținut necesitatea realizării unui acord între revoluționarii români și cei maghiari, pentru o colaborare comună împotriva politicii duplicitare a Imperiului Habsburgic.

În decembrie, când la Viena împărat a devenit, Franz Iosef, acesta a cerut ajutorul trupelor ruse. În vara anului 1849, trupele imperiale au declanșat o mare acțiune în spațiul Transilvaniei, concomitent cu pătrunderea trupelor țariste. În fața acestui pericol iminent, guvernul maghiar a acceptat tratativele cu românii. Ele s-au purtat la Debrețin și s-au finalizat cu semnarea, prin intermediul lui Nicolae Bălcescu a pactului de pacificare de la Seghedin din data de 14 iulie 1849. Acesta recunoștea dreptul românilor de a-și folosi propria limbă în adminstrație, independența Bisericii Ortodoxe, prezența românilor în administrația de stat. Prin eforturile purtate de Nicolae Bălcescu, s-a obținut neutralitatea lui Avram Iancu în luptele din Transilvania.

Toate acestea au survenit prea târziu deoarece la data de 13 august 1849 armata maghiară a fost învinsă la Șiria, o mică localitate de lângă Arad. În scurtă vreme s-a anihilat și rezistența românească.

Un grup numeros de oficialităț austriece, condus de un nou guvernator militar și civil , a venit în Transilvania, cu instrucțiuni de restaurare a statutului de provincie imperială cât mai curând posibil.

 Revoluția română de la 1848-1849 a fost rezultatul unui proces de evoluție firească a societății românești. În cazul Transilvaniei ea, constiue și unul din cele mai importante momente în care voința națională a ieșit la lumină. Aici obiectivele naționale s-au îmbinat cu cele democratice și sociale dar, contextul istoric nu a permis, din păcate atingerea acestora în niciuna din provinciile românești.

Revoluția pașoptistă a avut însă meritul de a face cunoscut programul politic pe care societatea românească l-a urmărit și îndeplinit treptat până la 1918, până la formarea statului unitar național român, România Mare.

